**Ministru kabineta noteikumu "Valsts aizsardzības loģistikas un iepirkumu centra nolikums" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neattiecas uz šo noteikumu projektu |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta "Valsts aizsardzības loģistikas un iepirkumu centra nolikums" (turpmāk – Ministru kabineta noteikumu projekts) izdošanas nepieciešamību nosaka Ministru kabineta 2020. gada 13. oktobra rīkojuma Nr. 605 "Par konceptuālo ziņojumu "Par Valsts aizsardzības militāro objektu un iepirkumu centra strukturālu reorganizāciju un par materiāltehnisko līdzekļu centra – Valsts aizsardzības loģistikas un iepirkumu centrs izveidi"" (turpmāk – Rīkojums Nr. 605) 2. un 8. punktā noteiktais, kā arī Valsts pārvaldes iekārtas likuma 16. panta pirmās un otrās daļas regulējums.Ministru kabineta noteikumu projektu ir nepieciešams izdot, lai reglamentētu izveidojamās iestādes - Valsts aizsardzības loģistikas un iepirkumu centra darbības pamatus un noteiktu Valsts pārvaldes iekārtas likuma 16. panta otrajā daļā minētās iestādes nolikuma satura komponentes – iestādes nosaukumu, Ministru kabineta locekli, kura padotībā iestāde atrodas, iestādes funkcijas, uzdevumus un kompetenci u.c. jautājumus.Paredzēts, ka Ministru kabineta noteikumu projekts stāsies spēkā 2021. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 13. oktobrī Ministru kabinetā tika izskatīts Aizsardzības ministrijas sagatavotais konceptuālais ziņojums "Par Valsts aizsardzības militāro objektu un iepirkumu centra strukturālu reorganizāciju un par materiāltehnisko līdzekļu centra – Valsts aizsardzības loģistikas un iepirkumu centrs izveidi" (turpmāk – Konceptuālais ziņojums), kurā sniegta detalizēta informācija par Valsts aizsardzības militāro objektu un iepirkuma centra reorganizācijas nepieciešamību un jaunas iestādes izveidi. Ar Rīkojumu Nr. 605 Ministru kabinets atbalstīja Konceptuālajā ziņojumā piedāvātos risinājumus – veikt reorganizāciju Valsts aizsardzības militāro objektu un iepirkumu centrā, izslēdzot no tā kompetences atsevišķas funkcijas un tām secīgus uzdevumus, un nododot tos izveidojamai iestādei - Valsts aizsardzības loģistikas un iepirkumu centram.Valsts aizsardzības loģistikas un iepirkumu centra pamatfunkcija ir materiāltehnisko līdzekļu iegāde un to dzīvescikla nodrošināšana, kas Ministru kabineta noteikumu projektā izdalīta trīs atsevišķu funkciju veidā:1. publisko iepirkumu veikšana Aizsardzības ministrijas un tās padotībā esošo iestāžu, tostarp, Nacionālo bruņoto spēku, vajadzībām;2. publisko iepirkumu veikšana valsts pārvaldes iestāžu vajadzībām saskaņā ar Ministru kabineta vai Aizsardzības ministrijas doto uzdevumu, ja iepirkuma priekšmets tiek iegādāts arī aizsardzības nozares vajadzībām;3. pilna materiāltehnisko līdzekļu un loģistikas cikla pārvaldība aizsardzības nozarē.Uzskaitītās funkcijas tiks īstenotas ar šādiem uzdevumiem:1. nodrošina pilnu materiāltehnisko līdzekļu loģistikas cikla pārvaldību miera laikā un vienotu noliktavu pārvaldības sistēmu. Uzdevuma ietvaros Valsts aizsardzības loģistikas un iepirkumu centrs veiks materiāltehnisko līdzekļu krājumu plānošana un prasību definēšanu, iegādājamo materiāltehnisko līdzekļu specifikāciju izstrādi, kā arī piegādāto materiāltehnisko līdzekļu uzglabāšanu, izsniegšanu lietotājiem, testēšanu, atbilstības kvalitātes prasībām noteikšanai, un utilizēšana, kā arī lielo piegāžu līgumu administrēšanu.
2. centralizēti veic publiskos iepirkumus Aizsardzības ministrijas un tās padotībā esošo iestāžu vajadzībām, kā arī Nacionālo bruņoto spēku vajadzībām; Uzdevums tiks veikts, atbilstoši Publisko iepirkumu un Aizsardzības un drošības jomas iepirkumu likumā noteiktajam regulējumam un iepirkumi tiks īstenoti, balstoties uz ilgtermiņa plānošanas principiem un saskaņā ar krājumu izveides politiku.
3. centralizēti veikt publiskos iepirkumus valsts iestāžu vajadzībām saskaņā ar Ministru kabineta vai Aizsardzības ministrijas doto uzdevumu, ja iepirkuma priekšmets tiek iegādāts arī aizsardzības nozares vajadzībām; Šis uzdevums tiks realizēts tikai atsevišķos gadījumos, kad tiks identificēta citas valsts pārvaldes iestādes interese un nepieciešamība iegādāties to pašu iepirkuma priekšmetu, ko plāno iegādāties Valsts aizsardzības loģistikas un iepirkumu centrs un saskaņā ar Ministru kabineta vai aizsardzības ministra uzdevumu.
4. piedalās kopīgos starpvalstu iepirkumos vai organizē tos Aizsardzības ministrijas un tās padotībā esošo iestāžu un Nacionālo bruņoto spēku vajadzībām, kā arī citu valsts iestāžu vajadzībām saskaņā ar Aizsardzības ministrijas doto uzdevumu. Uzdevums tiks veikts, atbilstoši Publisko iepirkumu un Aizsardzības un drošības jomas iepirkumu likumā noteiktajam regulējumam un iepirkumi tiks īstenoti, balstoties uz ilgtermiņa plānošanas principiem un saskaņā ar krājumu izveides politiku, kā arī ņemot vērā starp iesaistīto valstu institūcijām noslēgtajām vienošanās noteikumiem par kopīgi veicamo iepirkumu procedūrām.
5. pilda Nacionālā kodifikācijas biroja uzdevumus. Uzdevuma ietvaros Valsts aizsardzības loģistikas un iepirkumu centra amatpersonas, Aizsardzības ministrijas pilnvarojuma ietvaros īstenos starptautiskos kontaktus ar NATO un ES militārās sadarbības valstīm par materiāltehnisko līdzekļu kodēšanu atbildīgo institūciju līmenī un īstenos starptautisko sadarbību kodēšanas jomā, nodrošinot materiāltehnisko līdzekļu kodēšanu, atbilstoši NATO prasībām. Tāpat minētās amatpersonas piedalīsies materiāltehnisko līdzekļu kodēšanas nozares darba grupās NATO institūcijās - AC/135 *Main group* un *PANEL A*, kā arī nodrošinās materiāltehnisko līdzekļu standartizāciju, Materiāltehnisko līdzekļu Standartizācijas vienošanos (turpmāk tekstā - STANAG) izvērtēšanu un kontroli atbilstoši NATO prasībām un nodrošinās NATO inventāra kodu piešķiršanu un materiāltehnisko līdzekļu tehnisko specifikāciju numuru piešķiršanu, atbilstoši NATO kodēšanas sistēmai, un informācijas ievietošanu specifikāciju elektroniskajā datu bāzē.
6. nodrošina visu ar materiāltehnisko līdzekļu pārvaldību saistīto loģistikas uzdevumu veikšanu. Uzdevuma ietvaros Valsts aizsardzības loģistikas un iepirkumu centrs nodrošinās materiāltehnisko līdzekļu uzglabāšanai nepieciešamo noliktavu darbu, kā arī nodrošinās materiāltehnisko līdzekļu apriti un to uzskaiti starp minētajām noliktavām.
7. veic citus normatīvajos aktos noteiktos uzdevumus.
 |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs, Nacionālie bruņotie spēki |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Karavīri, zemessargi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 33.00.00."Aizsardzības īpašumu pārvaldīšana"  | 0 | 0 | 7 886 409 | -2 126 375 | 7 886 409 | -2 126 375 | -2 126 375 |
| 22.10.00."Starptautiskās operācijas un Nacionālo bruņoto spēku personālsastāva centralizētais atalgojums"  | 0 | 0 | 200 273 185 | 2 126 375 | 206 301 383 | 2 126 375 | 2 126 375 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts aizsardzības loģistikas un iepirkumu centra izveidošana tiks realizēta Aizsardzības resoram pieejamā budžeta ietvaros. Papildus finanšu līdzekļi netiks pieprasīti un tiks izmantots finansējums no budžeta programmas 33.00.00 “Aizsardzības īpašumu pārvaldīšana” un budžeta programmas 22.00.00 “Nacionālie bruņotie spēki”.Sākot ar 2021. gadu un turpmāk ik gadu kopā tiks pārdalītas 112 amata vietas ar finansējumu atlīdzībai 2 126 375 *euro* apmērā no budžeta programmas 33.00.00 “Aizsardzības īpašumu pārvaldīšana” uz budžeta apakšprogrammu 22.10.00 “Starptautisko operāciju un Nacionālo bruņoto spēku centralizētais atalgojums”.Veicot iekšējo reorganizāciju un pārdalot veicamās funkcijas un uzdevumus Valsts aizsardzības militāro objektu un iepirkumu centrā, kā arī Nacionālajos bruņotajos spēkos, Valsts aizsardzības loģistikas un iepirkuma centra darbības nodrošināšanai budžeta programmas 22.00.00 “Nacionālie bruņotie spēki” ietvaros tiks paredzēti finanšu resursi, kas apakšprogrammu griezumā atspoguļojas sekojoši: 1. budžeta apakšprogrammā 22.10.00 “Starptautisko operāciju un Nacionālo bruņoto spēku centralizētais atalgojums” – vairākiem amatiem sakarā ar reorganizāciju tiek pārskatīts esošo amata vietu atlīdzības apmērs, un tas tiek pielīdzināts nepieciešamajām amata saimju un līmeņu izmaiņām. Šim mērķim tiek paredzēti izdevumi atlīdzībai 2021. gadā 296 957 *euro* apmērā un 2022. gadā un turpmāk ik gadu 361 669 *euro* apmērā. Finansējums tiks pārdalīts no ilgstoši neaizpildītajām amata vietām un piemaksu politikas pārskatīšanas;
2. budžeta apakšprogrammā 22.12.00 “Nacionālo bruņoto spēku uzturēšana” tiek paredzēts finansējums iestādes uzturēšanas izdevumiem 991 103 *euro* apmērā, lai nodrošinātu telpu nomu, aprīkošanu un iestādes regulāros uzturēšanas izdevumus 2021. gadā, 2022. gadā un turpmāk, kā arī papildus tam 2021. gadā paredzēts finansējums 324 650 *euro* apmērā vienreizējām iegādēm noliktavu labiekārtošanai un aprīkošanai (t.sk. noliktavu plaukti, tehnika, utt.). Finansējums pārdalīts no NBS noliktavu uzturēšanai un apsaimniekošanai plānotajiem finanšu līdzekļiem.

Minētās izmaiņas ir iekļautas likumprojektā “Par valsts budžetu 2021. gadam” un likumprojektā “Par vidēja termiņa budžeta ietvaru 2021., 2022. un 2023. gadam”.Kopējais budžeta finansējums Valsts aizsardzības loģistikas un iepirkumu centram tiks plānots budžeta programmā 22.00.00 “Nacionālie bruņotie spēki” 2021. gadā 3 739 085 *euro* apmērā un 2022. gadā un turpmāk ik gadu 3 479 147 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Valsts aizsardzības loģistikas un iepirkumu centra kopējais štats 2021. gada 1. janvārī tiek plānots 112 amata vietas (amata vietas pārdalītas no Valsts aizsardzības militāro objektu un iepirkumu centra), no kurām 6 vietas tiks paredzētas administratīvo funkciju veikšanai: 1 administratīvās nodaļas vadītājs/personāla sektora priekšnieks, 1 personāla speciālists, 2 lietveži, 1 saimnieciskā sektora vadītājs un 1 finanšu speciālists. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts "Grozījumi Ministru kabineta 2009. gada 15. decembra noteikumos Nr. 1418 “Valsts aizsardzības militāro objektu un iepirkumu centra nolikums””. |
| 2. | Atbildīgā institūcija | Aizsardzības ministrija sadarbībā ar VAMOIC. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības loģistikas un iepirkumu centrs, Nacionālie bruņotie spēki, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts aizsrdzības loģistikas un iepirkumu centrs tiek izveidots, reorganizējot Valsts aizsardzības militāro objektu un iepirkumu centru. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

Vīza: Valsts sekretārs Jānis Garisons

I.Volkovska-Cielava

Iveta.Volkovska-Cielava@mod.gov.lv